                                                                                 Anexa nr.1 la HCL nr. 71/11.05.2021

REGULAMENT 
de organizare si funcţionare al Clubului Sportiv Orasenesc Deta 

CAPITOLUL I. DISPOZIŢII GENERALE

Art.1.(1) Clubul Sportiv Orasenesc Deta este structura sportiva de interes local cu personalitate juridica, de drept public, infiintat ca instituţie publica in subordinea Consiliului Local al Orasului Deta, prin Hotararea Consiliului Local al Orasului Deta nr. 71/11.05.2021, in temeiul Legii nr. 69/2000 a Educatiei Fizice si Sportului, cu modificarile si completarile ulterioare (astfel cum a fost modificată prin OUG nr. 38/2017) si a OUG nr. 57/2019 privind codul administrativ.
(2) Clubul Sportiv Orasenesc Deta, club de drept public, isi desfasoara activitatea in conformitate cu prevederile legale in vigoare si cele ale prezentului Regulament de organizare si functionare (denumit generic Regulament).
(3) Clubul Sportiv Orasenesc Deta are deplina autonomie in stabilirea si realizarea programelor proprii, in consens cu strategiile si politicile sportive ale autoritatilor locale, concepute pentru a raspunde comenzilor sociale, nevoilor comunitatii locale.
(4) In vederea realizarii obiectivelor propuse, Clubul Sportiv Orasenesc Deta colaboreaza cu toate institutiile locale sau centrale de stat, de drept public sau privat, de asemenea pe linie de specialitate atât din punct de vedere metodologic cât si organizatoric, colaboreaza cu federatiile sportive nationale si straine, asociatiile judetene pe ramuri de sport, cu Ministerul Tineretului si Sportului, Directia Judeteana pentru Tineret si Sport Timis, si cu Comitetul Olimpic si Sportiv Roman.

Art.2.(1) Denumirea structurii sportive este Clubul Sportiv Orasenesc Deta.
(2) Schimbarea denumirii poate fi facuta numai prin hotararea Consiliului Local al Orasului Deta, pe baza avizului Ministerului Tineretului si Sportului, ca urmare a unui raport motivat al initiatorului unei astfel de operatiuni.
. (3) Insemnele Clubului Sportiv Orasenesc Deta sunt reprezentate de o sigla al carei model se regaseste in Anexa 2 la prezenta hotarare, aceasta sigla urmand a fi reprodusa pe embleme, fanioane, insigne, etc.
(3^1) Sigla este reprezentata de un model configurat si delimitat în culorile alb-verde.
(3^2) Culorile clubului sunt  alb-verde și sunt reprezentative tuturor secțiilor sportive.

Art.3. Sediul Clubului Sportiv Orasenesc Deta este in localitatea Deta, str. Elena Ghenescu, nr. 23, jud. Timiș.
CAPITOLUL II. Scopul si obiectul de activitate - structura organizatorică
Art.4. (1) Scopul Clubului Sportiv Orasenesc Deta îl constituie organizarea si administrarea de activitati sportive, cu consecinta directa de dezvoltare a sportului de performanta la nivelul Orasului Deta, selectia continua, pregatirea sportiva si participarea sportivilor proprii la competitii interne si internationale, precum si organizarea de competiţii şi evenimente sportive, in baza regulamentelor si statutelor federatiilor sportive nationale;
(2) Obiectul de activitate al Clubului Sportiv Orasenesc Deta cuprinde urmatoarele:
1. Dezvoltarea continua a activitatii sportive prin:
a) desfasurarea unei sustinute activitati de popularizare a sportului; initierea, desfasurarea si participarea la programe, actiuni cu mesaj sau caracter sportiv;
b) evidenţierea contribuţiei semnificative şi constante a sportului de performanţă la reprezentarea şi sporirea prestigiului Orasului Deta in România si pe plan internaţional;
c) promovarea actiunilor/activitatilor cuprinse in sfera de activitate, mai ales in randul tinerilor pentru încurajarea practicării activităţilor fizice şi sportive în mod continuu, formarea deprinderilor necesare pentru a putea fi promovati si selectati pentru sportul de performanta, marind astfel baza de selectie a tinerelor talente pentru viitor.
2. Dezvoltarea sportului de performanta prin:
a) asigurarea functionarii in cele mai bune conditii a activitatii de performanta: initierea, desfasurarea si participarea la programe, actiuni, competitii interne si internationale;
b) depistarea, selectionarea si pregatirea tinerilor cu insusiri psihice si aptitudini pentru obtinerea de inalte performante in sport, asigurarea participarii acestora la o viata sportiva organizata;
c) perfecţionarea sistemelor de selecţie, pregătire şi competiţionale pentru fiecare ramură de sport reprezentata ca sectie sportiva a clubului;
d) promovarea fotbalului, baschetului, a handbalului, a rugbyului, a voleiului etc. ca discipline sportive, si /sau a altor discipline, in cazul infiintarii de noi sectii sportive;
d) susţinerea activităţii de performanţă la nivelul copiilor şi juniorilor;
e) promovarea cu prioritate a ramurilor/disciplinelor şi a probelor sportive, în funcţie de tradiţia şi de gradul de dezvoltare a fiecăreia la nivel local, asigurarea conditiilor organizatorice si financiare pentru dezvoltarea jocurilor sportive, cu mare priza la populatie si care au impact pozitiv in comunitate, precum si celor care sunt cuprinse in programul jocurilor olimpice;
f) asigurarea aplicarii ferme a regulilor de organizare si desfasurare a pregatirii sportive, constientizarea spiritului de responsabilitate si respectarea normelor vietii sportive la toti sportivii de performanta;
g) luarea de masuri pentru prezentarea in cele mai bune conditii la competitii a echipelor sau sportivilor din sectiile clubului;
h) respectarea prevederile specifice din normele si regulamentele federatiilor si a ligilor profesioniste nationale si internationale;
i) cultivarea spiritului de competitie si fair-play al tinerilor practicanti ai sportului de performanta, al suporterilor si nu numai, precum si a respectului pentru valorile perene ale sportului romanesc;
j) promovarea combaterii dopajului, discriminarii si violentei la modul general in conformitate cu Legea nr. 4/2008 privind prevenirea si combaterea violentei cu ocazia competitiilor si, in mod special, la evenimentele si competitiile organizate sub tutela Clubului Sportiv Orasenesc Deta;
k) asigurarea realizarii veniturilor clubului si utilizarea rationala a acestora, in conformitate cu scopul clubului si cu respectarea prevederilor legale;
l) initierea unor activitati pentru atragerea unor potentiali sponsori, agenti economici persoane juridice, persoane fizice, din tara si strainatate;
m) promovarea si organizarea de schimburi sportive, cu caracter documentar- stiintific, intre structuri similare, institutii neguvernamentale, asociatii profesionale, intersectand sfera sa de activitate;
n) sprijinirea activitatilor de studii si cercetari referitoare la activitatea sportiva;
o) acordarea de burse, premii si prime, organizarea de cursuri de specialitate in tara si strainatate;
p) producerea, editarea si difuzarea de carti si reviste, materiale audio-video si alte asemenea activitati legate de activitatea sportiva;
3. Preocuparea pentru intretinerea, folosirea si dezvoltarea bazei materiale a activitatii sportive:
a) intretinerea si amenajarea permanenta a bazelor sportive aflate in patrimoniul / administrate de Clubul Sportiv Orasenesc Deta;
b) intretinerea si utilizarea in mod rational a materialelor si echipamentelor sportive;
4. Clubul Sportiv Orasenesc Deta poate desfasura si alte activitati in vederea realizarii scopului si a obiectului de activitate, in conditiile legii.

Art.5. Activitatea clubului sportiv se desfasoara pe baza calendarelor sportive interne si internationale, elaborate in baza calendarelor organizatiilor de specialitate la care este afiliat clubul.

Art.6. Clubul sportiv se poate afilia la federatiile sportive nationale, corespunzatoare sectiilor pe ramurile sportive proprii si dupa caz, la asociatiile judetene, regionale sau internationale corespunzatoare.

Art.7. (1) Clubul Sportiv Orasenesc Deta are in structura sectii pe ramuri sportive.
(2) La data aprobarii prezentului Regulament, Clubul Sportiv Orasenesc Deta are în structura sa următoarele sectii sportive: atletism, arte marțiale, baschet, box, culturism, gimnastică, fotbal, handbal, judo, șah, tenis de câmp, tenis de masă, volei, dans sportiv, motociclism, automobilism, înot, squash, badminton.
(2^1) Federatiile sportive nationale la care Clubul Sportiv Orasenesc Deta se va afilia sunt urmatoarele: Federatia Romana de Atletism, Federatia Romana de Arte marțiale, Federatia Romana de Baschet, Federatia Romana de Box, Federatia Romana de Culturism, Federatia Romana de Gimnastică, Federatia Romana de Fotbal, Federatia Romana de Handbal, Federatia Romana de Judo, Federatia Romana de Șah, Federatia Romana de Tenis de Câmp, Federatia Romana de Tenis de Masă, Federatia Romana de Volei, Federatia Romana de Dans sportiv, Federația Română de Motociclism, federația Română de Automobilism, Federația Română de Înot, Federatia Romana de Squash, Federația Romană de Badminton.
(2^2) În situația afilierii la Federația Română de Fotbal, Clubul Sportiv își asumă următoarele obligații:
a) să respecte statutele, regulamentele, directivele și deciziile FIFA, UEFA și FRF în vigoare;
b) să respecte legile jocului în vigoare;
c) să recunoască autoritatea comisiilor cu atribuții jurisdicționale din cadrul FIFA, UEFA și FRF, astfel cum aceasta este definită în statutele acestora, precum și jurisdicția Tribunalului Arbitral al FRF (dacă este cazul) și a Tribunalului Arbitral al Sportului de la Lausanne, astfel cum este definită în statutele FIFA, UEFA și FRF;
d) să îndeplinească obligațiile stabilite prin Statutul și regulamentele FRF.
(3) Sectiile pe ramuri sportive sunt subunitati prin care se realizeaza selectia, pregatirea si participarea la competitii.
(4) Infiintarea unei sectii sportive in Clubul Sportiv Orasenesc Deta se face prin Hotarare a Consiliului local al Orasului Deta, astfel:
a) la solicitarea Clubului Sportiv Orasenesc Deta;
b) la propunerea federatiilor sportive nationale de specialitate;
c) la propunerea Consiliului Local al Orasului Deta.
(5) Desfiintarea unei sectii pe ramura de sport se poate face prin Hotarare a Consiliului Local al Orasului Deta, astfel:
a) la solicitarea Clubului Sportiv Orasenesc Deta, prin Regulamentul de Organizare şi Funcţionare;
b) la propunerea federaţiilor sportive naţionale de specialitate;
c) la propunerea Consiliului Local al Orasului;
(6) In cazul desfiintarii unei sectii sportive, Clubul Sportiv Orasenesc Deta va intreprinde demersurile necesare in conformitate cu prevederile legale pentru radierea acesteia din evidentele federatiilor nationale de specialitate, si dupa caz, si din cele ale asociatiilor judetene 
Art.8. (1) Structura organizatorica si statul de functii ale Clubului Sportiv Orasenesc Deta se aproba, în funcție de necesitate, prin hotarare a Consiliului Local al Orasului Deta, la solicitarea Directorului Clubului.
(2) Clubul Sportiv Orasenesc Deta are in structura sa următoarele compartimente:
Compartimentul Economico-Financiar si Administrativ;
Sectia sportiva atletism,
Sectia sportiva arte marțiale, 
Sectia sportiva baschet, 
Sectia sportiva box, 
Sectia sportiva culturism, 
Sectia sportiva gimnastică, 
Sectia sportiva fotbal, 
Sectia sportiva handbal, 
Sectia sportiva judo, 
Sectia sportiva șah, 
Sectia sportiva tenis de câmp, 
Sectia sportiva tenis de masă, 
Sectia sportiva volei, 
Sectia sportiva dans sportiv.
Secția sportivă de motociclism;
Secția sportivă de automobilism;
Secția sportivă de înot;
Secția sportivă de squash.
Secția sportivă de badminton.

(3) Structura de conducere a Clubului Sportiv Orasenesc Deta este formata dupa cum urmeaza: a) organul de conducere deliberativa: Consiliul de Administratie; b) conducerea executiva: director.

Art.9. Structura organizatorica si statul de functii ale Clubului Sportiv Orasenesc Deta se pot modifica, în funcție de necesitate, fie la nivelul Consiliului Local, la cererea Directorului și prin aprobarea Consiliului Local al Orasului Deta in cazurile in care modificarea structurii organizatorice sau a statului de functii ale clubului afecteaza structura organizatorica a Primariei Deta, fie la nivel intern al Clubului, la solicitarea Directorului, cu avizul Consiliului de Administrație, pentru celelalte cazuri.

CAPITOLUL III. Patrimoniul, finantarea, bugetul de venituri si cheltuieli

Art.10. (1) Patrimoniul Clubului Sportiv Orasenesc Deta este format din drepturile si obligatiile patrimoniale dobandite în conditiile legii.
(2) Patrimoniul initial al clubului este format din bunuri mobile si imobile necesare desfasurarii in bune conditii a activitatii, care este pus la dispozitie de catre Primarie / Consiliul Local, prin hotarare a Consiliului Local, si va fi inregistrat in evidentele clubului. 
(3) Patrimoniul se stabileste anual, pe baza bilantului contabil incheiat la data de 31 decembrie.
(4) Clubul Sportiv Orasenesc Deta administreaza cu diligenta unui bun proprietar bunurile aflate în patrimoniul sau atribuite, în condiţiile legii, prin Hotarare a Consiliului Local Deta.
(5) Clubul sportiv administreaza bazele sportive aflate în patrimoniul Orasului Deta, primite spre administrare sau folosinta gratuita. Bazele si instalatiile sportive primite spre administrare sau folosinta gratuita sunt considerate partrimoniu sportiv şi nu îsi pot schimba destinaţia sportivă fară aprobarea Ministerului Tineretului şi Sportului, conform Legii nr. 69/2000 a educatiei fizice si sportului, cu modificarile si completarile ulterioare, si a consiliului local.
(6) Patrimoniul Clubului Sportiv Orasenesc Deta poate fi modificat numai în conformitate cu dispozitiile legale.

Art.11. (1) Cheltuielile curente şi de capital ale Clubului Sportiv Orasenesc Deta sunt finanţate din alocaţii de la bugetul local şi, în completare, din veniturile proprii realizate si alte surse, în condiţiile legii.
(2) Veniturile proprii realizate de Clubul Sportiv Orasenesc Deta în conformitate cu Legea nr. 69/2000, cu modificarile si completarile ulterioare, pot fi realizate din urmatoarele activitaţi:
a) activitaţi economice realizate în legatură directă cu scopul si obiectul de activitate;
b) cotizaţii si contribuţii băneşti ale simpatizanţilor;
c) venituri realizate din actiuni/ evenimente/ competitii sportive, din vanzare bilete si abonamente;
d) donaţii şi sponsorizari;
e) reclamă si publicitate;
f) valorificarea bunurilor aflate în patrimoniul Clubului Sportiv Orasenesc Deta, altele decat cele de domeniu public;
g) indemnizaţii obţinute din participarea la competiţiile şi demonstraţiile sportive;
h) indemnizatii obţinute din transferul sportivilor;
i) sume ramase din exercitiul financiar precedent;
j) alte venituri, conform dispozitiilor legale.

Art.12. (1) Veniturile proprii obţinute din activitatea Clubului Sportiv Orasenesc Deta se incaseaza, se gestioneaza si se utilizeaza la nivelul Clubului Sportiv Orasenesc Deta pentru realizarea scopului si obiectului de activitate, fară varsaminte la bugetul de stat si fară afectarea alocaţiilor de la bugetul de stat.
(2) Liberalităţile de orice fel vor putea fi acceptate potrivit legii, numai dacă nu sunt grevate de condiţii şi sarcini.
(3) Pentru realizarea scopului şi a obiectivelor stabilite în Consiliul de Administratie, Clubul Sportiv Orasenesc Deta va putea:
a) încheia convenţii de cooperare economică cu persoane juridice, fizice, române sau străine, doar în conformitate cu prevederile legale;
b) organiza evenimente sportive singur şi/sau în colaborare/asociere, etc. cu persoane juridice, fizice, române sau străine, doar în conformitate cu prevederile legale.

Art.13. (1) Pentru buna desfasurare a activitatii si indeplinirea obiectivelor de performanta sportiva, clubul sportiv va putea încheia contracte de activitate sportivă / contract individual de muncă cu sportivii de performanta/antrenorii/persoanele din staff-ul tehnic, din cadrul sectiilor pe ramuri de sport ale Clubului Sportiv Orasenesc Deta, în conformitate cu dispozițiile Legii 69/2000 astfel cum a fost modificată prin OUG 38/2017, precum si in conformitate cu Ordinul MTS nr. 631/890/2017 privind aprobarea modelului cadru al contractului de activitate sportiva.
(2) Cheltuielile cu renumeratiile convenite de cele doua parti, club și sportiv/ antrenor/persoana din staff-ul tehnic, vor fi suportate din bugetul anual al Clubului Sportiv Orasenesc Deta.
(3) In cazul neindeplinirii obiectivelor propuse si asumate de antrenor/staff tehnic sau sportiv, contractele de activitate sportivă/contractele de muncă incheiate intre parti se pot diminua, sau rezilia, dupa caz, în condițiile legii.

CAPITOLUL IV Organele de conducere, administrare, coordonare si control

Art. 14. (1) Clubul Sportiv Orasenesc Deta este condus de un Consiliu de Administratie care are rol deliberativ si un Director care are atributii executive.
(2) Consiliul de Administrație al Clubului Sportiv Orasenesc Deta va avea in componenta un numar impar de 5 membri format din: director, 2 membri numiti prin Hotarare a Consiliului Local al Orasului Deta și 2 sunt reprezentantii Primarului Orasului Deta, numiți prin Dispoziția Primarului.
(3) Sponsorii pot avea calitatea de membru in cadrul Consiliului de Administratie, sub conditia asigurarii unei sume de minim 50.000 euro/an, sau in echivalent bunuri sau servicii. Propunerea de a fi membru in consiliul de administratie va fi inaintata Consiliului local de catre Primar/ Director, in prima sedinta a acestuia, dupa ce se face dovada achitarii/angajamentului in vederea achitarii sumei mai sus mentionate.
(4) In cazul in care dupa completarea Consiliului de Administratie cu reprezentantii sponsorilor, numarul membrilor total este par, Consiliul Local va desemna inca un reprezentant. 
(5) Sponsorul va decadea din calitatea de membru in cazul in care nu mai asigura suport financiar sau material in cuantum minim anual de 30.000 Euro.

Art.15. Clubul Sportiv Orasenesc Deta hotaraste încheierea de convenţii/protocoale de cooperare sportiva cu persoane juridice, fizice, române sau străine, în conformitate cu prevederile legale, cu avizul Consiliului de Administratie.

Art.16. Clubul Sportiv Orasenesc Deta hotaraste, in conditiile legii, cu avizul Consiliului de Administrație, cooperarea sau asocierea cu persoane juridice romane sau straine, cu organizatii neguvernamentale si cu alti parteneri sociali, in vederea finantarii si realizarii in comun a unor actiuni sau proiecte de interes public local.

Art.17. (1) Consiliul de Administratie, ca for deliberativ, are urmatoarele atributii:
a) analizeaza, dezbate şi hotarăşte asupra strategiei sportive, programelor si proiectelor, planurilor de activitate şi de dezvoltare a Clubului Sportiv Orasenesc Deta, propuse de director şi periodic analizează stadiul realizarii acestora.
b) avizeaza şi înainteaza spre aprobare la Consiliul Local al Orasului Deta urmatoarele:
- proiectul bugetului de venituri si cheltuieli al Clubului Sportiv Orasenesc Deta;
- bilantul contabil al Clubului Sportiv Orasenesc Deta;
- modificari la Regulamentul de organizare si functionare al Clubului Sportiv Orasenesc Deta; 
- organigrama si statul de functii conform propunerilor directorului si in concordanta cu obiectivele şi scopul Clubului Sportiv Orasenesc Deta;
- strategia Clubului Sportiv Orasenesc Deta cu privire la activitatea sectiilor sportive, defalcat pe ramuri sportive;
c) urmareste buna folosire şi gospodărire a patrimoniului pe care îl are în administrare şi, dupa caz, ia masuri în recuperarea eventualelor prejudicii;
d) avizeaza, în condiţiile legii, înstrăinarea mijloacelor fixe din patrimoniul Clubului Sportiv Orasenesc Deta, altele decat bunurile imobile;
e) aprobă programele de pregatire, calendarul competiţional intern si international ale sectiilor sportive ale Clubului Sportiv Orasenesc Deta;
f) stabileste modul in care se utilizeaza bugetul si sunt orientate sumele realizate din venituri extrabugetare, conform dispozitiilor legale;
g) stabileste cuantumul amenzilor aplicate ca masuri disciplinare;
h) aproba colaborarea Clubului Sportiv Orasenesc Deta cu persoane juridice atat din ţară cât şi strainatate;
i) are rol deliberativ si in alte chestiuni importante ce privesc activitatea Clubului Sportiv Orasenesc Deta; 
j) indeplineste orice alte atributii stabilite prin prevederi legale, prin hotariri ale Consiliului Local al Orasului Deta, pentru buna desfasurare a activitatilor la Clubul Sportiv Orasenesc Deta;
(2) Consiliul de Administratie se intruneste la convocarea si data stabilita de director in sedinta ordinara de lucru, lunar, sau in sedinta extraordinara, ori de cate ori se impune, locatia fiind la sediul Clubului Sportiv Orasenesc Deta sau cea stabilita de director. Convocarea se face in scris, fax, e-mail, SMS cu cel putin 3 zile inainte. Consiliul de Administratie se intruneste și la convocarea a 2/3 din numarul membrilor consiliului de administratie, convocarea urmând a se face printr-un convocator efectuat in scris și transmis prin fax, e-mail, SMS cu cel putin 3 zile inainte.
(3) Dezbaterile Consiliului de Administratie se concretizeaza in hotarari care se adopta prin votul majoritatii membrilor prezenți. Sedintele Consiliului se consemneaza intr-un registru de procese verbale.

Art. 18. Conducerea executiva, respectiv Directorul are obligatia de a duce la indeplinire toate atributiile institutiei, respectarea tuturor prevederilor legale in vigoare.
18.1. Directorul
(1) Activitatea la Clubul Sportiv Orasenesc Deta este condusa de catre un Director desemnat in conditiile Ordonaței de Urgență nr.57/2019 privind Codul administrativ, prin concurs. Directorul are urmatoarele relatii:
a) - ierarhice de subordonare Consiliului Local al Orasului Deta, Primarului Orasului Deta, Consiliului de administratie al Clubului Sportiv Orasenesc Deta.
- este superior pentru salariatii din cadrul compartimentelor clubului, conform art.8 alin(2);
b) functionale, cu toate persoanele angrenate in activitatea de organizare si desfasurare a actiunilor/ competitiilor sportive;
c) de colaborare, cu toate institutiile de drept public sau privat implicate in activitatile sportive si /sau in sustinerea acestora.
d) de colaborare, cu tot personalul clubului şi cu toate compartimentele implicate in sprijinul activitatilor sportive; 
e) relatii de reprezentare: - reprezinta personal sau prin delegat Clubul Sportiv Orasenesc Deta in relatiile cu organismele sportive interne si/sau internationale, cu celelalte institutii publice sau private, organisme jurisdictionale, organizatii sau agenti economici, precum si cu persoane fizice si juridice romane si/sau straine;
(2) Directorul are urmatoarele atributii:
a) indeplineste atribuții specifice de angajator conform legislatiei muncii;
b) indeplineste atributii specifice calitatii de ordonator tertiar de credite;
c) raspunde de managemenul clubului, de organizarea si functionarea in conditii de eficienta si cu respectarea prevederilor legale;
d) concepe si aplica, cu avizul Consiliului de Administratie, strategia care va fi urmata in vederea realizarii obiectivelor propuse pentru a fi indeplinite;
e) intocmeste programe si proiecte etapizate, conforme cu avizul Consiliului de Administratie, pentru activitatea Clubului Sportiv Orasenesc Deta;
f) organizeaza si conduce activitatea Clubului Sportiv Orasenesc Deta si raspunde de buna desfasurare a acesteia, asigura si aplica respectarea dispozitiilor legale in vigoare;
g) avizeaza programele de pregatire, Calendarul Competitional intern si international si modalitatea propusa pentru desfasurarea si/sau organizarea competitiilor;
h) negociaza si semneaza contracte si alte acte juridice de angajare a Clubului Sportiv Orasenesc Deta; 
i) organizeaza si conduce personal sau prin delegat toate activitatile tehnice, sportive, economice, sociale sau de alta natura, stabilind si delegand atributii pe trepte ierarhice si functii avand in vedere prerogativele functiei, structura organizatorica si Regulamentul de Organizare si Functionare al Clubului Sportiv Orasenesc Deta;
j) indruma, coordoneaza si controleaza activitatea desfăşurată în cadrul secţiilor pe ramură de sport din cadrul clubului, precum şi a antrenorilor şi organizatorului de competiţii în vederea realizării scopului şi obiectului de activitate al clubului;
k) indruma si aproba activitatea antrenorilor la intocmirea planurilor de pregatire, anuale, de etapa, saptamanale, zilnice; urmareste respectarea acestora si evidenta muncii efectuate in asa fel incat realizarea obiectivelor intermediare si finale sa fie atinse;
l) stabileste cu antrenorii, prin contract/conventie, obiective intermediare şi finale;
m) aproba planul de munca al antrenorilor si planurile de pregatire pentru echipa, planurile de pregatire individuale pentru sportivii condusi de acestia si analizeaza periodic cu acestia nivelul atins, rezultatele obtinute etc.;
n) constata daca obiectivele stabilite au fost atinse, neindeplinirea acestora fiind supusa sanctionarii cu pana la rezilierea contractului sau altui asemenea act pentru cei vinovati;
o) asigura si raspunde de integritatea si buna intretinere a patrimoniului Clubului Sportiv Orasenesc Deta precum şi functionarea la parametri impusi de normele prevazute a bazelor sportive primite in administrare/folosinta;
p) dispune masuri pentru combaterea dopajului, promovarea spiritului de fairplay, a respectarii legislatiei in vigoare Legea nr. 4/2008 privind prevenirea si combaterea violentei cu ocazia competitiilor si a jocurilor sportive;
q) primeste si analizeaza informari scrise despre modul cum s-a desfasurat competitia (deplasare, masa, cazare, meci etc.), de la antrenorii echipelor participante, la cel mult o saptamana dupa terminarea evenimentului sportiv.
r) asigura aplicarea si respectarea dispozitiilor privind constituirea si actualizarea permanenta a fondului documentar si a bancii de date ale Clubului Sportiv Orasenesc Deta referitor la:
- actele normative in vigoare privind activitatea sportiva;
- regulamentul de organizare si functionare propriu;
- regulamentul intern;
- hotararile Consiliului Local al Orasului Deta privind activitatea Clubului Sportiv Orasenesc Deta; 
- statutele si regulamentele federatiilor nationale de specialitate la care Clubul Sportiv Orasenesc Deta este afiliat; 
- programele strategice de dezvoltare pe termen mediu si scurt al Clubului Sportiv Orasenesc Deta;
- evidenta antrenorilor, clasificarea acestora, a sportivilor legitimati si clasificarea lor la fiecare disciplina sportiva;
- rezultatele obtinute de sportivii Clubului Sportiv Orasenesc Deta la competitiile oficiale si amicale interne si/sau internationale;
s) elaboreaza si pune in practica obiective, politici, strategii si sisteme coerente in domeniul resurselor umane;
t) organizeaza controlul indeplinirii sarcinilor de catre personalul din subordine si urmareste aplicarea masurilor pe care le dispune;
u) indeplineste orice alte atributii pe care legea si actul constitutiv al Clubului Sportiv Orasenesc Deta le prevăd, cu exceptia celor date potrivit reglementarilor legale in competenta altor organe;
v) la solicitare, informeaza Consiliul Local al Orasului Deta asupra rezultatelor sportive, economico financiare si alte activitati desfasurate;
w) aplică şi respectă procedurile de sistem, procedurile operaţionale, precum şi procedurile de proces, in scopul funcţionării optime a Sistemului de Management al Calităţii, în vederea atingerii obiectivelor in propria activitate; asigură implementarea documentelor SMC elaborate referitoare la procesele coordonate; stabileşte şi asigură implementarea corecţiilor/ acţiunilor corective/ acţiunilor preventive pentru neconformităţile apărute în procesul coordonat; participă şi răspunde pentru implementarea şi dezvoltarea Sistemului de Control Intern Managerial la nivelul Clubului Sportiv / compartimentelor clubului / activităţii.
x) organizeaza si conduce toate activitatile tehnice şi sportive ale sectiilor sportive;
y) verifica si avizeaza planurile de pregatire, anuale, de etapa, saptamânale, zilnice intocmite de antrenori. Urmareste respectarea acestora si evidenta muncii efectuate in asa fel incat realizarea obictivelor intermediare si finale sa fie atinse;
z) stabileste pentru antrenori (pentru echipa pe care o pregatesc) obiective de clasament la sfarsitul sezonului competitional, cat si obiective pentru pregatirea fizica a echipei si individual la componentii acesteia, in planul de pregatire;
a’) participa si urmareste evolutia sportivilor la competitiile oficiale si amicale cuprinse in calendarul intern si international; constata daca obiectivele stabilite au fost atinse, propune acordarea de premii pentru indeplinirea acestora si sanctionari cu pana la rezilierea contractului sau altui asemenea act pentru cei vinovati de neindeplinirea obiectivilor;
b’) organizeaza selectia continua a sportivilor, stabileste pentru fiecare antrenor, numarul de grupe de sportivi pe niveluri valorice si numarul de sportivi din grupe;
c’) indruma si organizeaza controlul indeplinirii sarcinilor reiesite din atributiile functionale de catre personalul din subordine si urmareste aplicarea masurilor ce se impun; Elaborează şi semnează fisele de post pentru salariaţii din subordine conform statului de functii aprobat, precum si evaluarea performantelor profesionale individuale ale salariatilor din subordine.
d’) colaboreaza si intocmeste Regulamentul Intern, Calendarul Competitional intern si international, si modalitatea propusa pentru desfasurarea si/sau organizarea competitiilor, 
e’) analizează, periodic, împreună cu organizatorul de competiţii, antrenorii şi personalul medical stadiul îndeplinirii obiectivelor stabilite şi rezultatele realizate de sportivii legitimaţi la club;
f’) urmăreşte pregătirea şi participarea sportivilor la competiţiile prevăzute în calendarul competiţional intern şi internaţional al clubului, precum şi organizarea competiţiilor proprii şi acţiunilor de selecţie;
g’) intocmeste pentru fiecare antrenor, numărul de grupe de sportivi pe niveluri valorice şi numărul minim de sportivi legitimaţi sau nelegitimaţi cuprinşi în pregătire; 
h’) elaborează şi coordonează programe de colaborare cu toate structurile sportive, cu corespondent la secţia clubului, din Orasul Deta, precum şi cu grupări sportive din tara sau din strainatate;
i’) monitorizeaza in permanenta activitatea concurentei si utilizeaza mijloace si metode pentru gestionarea corecta si in favoarea Clubului Sportiv Orasenesc Deta a situatiilor concrete constatate;
j’) colaboreaza cu structurile informatice pentru infiintarea, crearea, actualizarea paginii de web a Clubului Sportiv Orasenesc Deta;
k’) se ocupă de publicitate si promovare, planifica si conduce politicile si programele de publicitate, sau produce materiale conexe acestui domeniu;
l’) promovează imaginea clubului pe plan local, naţional si international;
m’) tine legatura cu federatiile sportive de specialitate la nivel national pentru buna informare in domeniu, prin personalul de specialitate, organizeaza activitatea cabinetului metodic si sprijina perfectionarea profesionala a tehnicienilor din cadrul clubului;
n’) identifica soluţiile optime de promovare, pentru atragerea mai multor sponsori, inclusiv şi deplasarea la diverse firme şi instituţii pentru a face cat mai cunoscute meciurile din etapele de campionat ale clubului;
o’) asigură implementarea standardelor de control intern /managerial;
p’) indeplineste orice alte atributii ce reies din Regulamentul de Organizare si Functionare prin decizia organelor de conducere;
q’) colaboreaza direct cu fortele de ordine din cadrul Inspectoratului Judetean de Jandarmi, a Gruparii Mobile de Jandarmi si Politia Locala a Orasului Deta, la manifestarile sportive organizate de Clubul Sportiv Orasenesc Deta.
r’) organizeaza si efectueaza toate activitatile tehnice şi sportive ale sectiei;
s’) urmareste modul de punere in practica a planurilor de pregatire, anuale, de etapa, săptamânale, zilnice intocmite de antrenori;
t’) participa si urmareste evolutia sportivilor la competitiile oficiale si amicale cuprinse in calendarul intern si international;
u’) se implica in organizarea programelor de selectie continua a sportivilor;
v’) intocmeste notele de fundamentare, referatele pentru cheltuielile necesare meciurilor disputate acasa sau in deplasare;
w’) intocmeste informari scrise despre modul cum s-a desfasurat activitatea (deplasare, masa, cazare, meci etc.) si colecteaza de la antrenorii echipelor participante analiza meciului si/sau competitiei, concursului dupa terminarea evenimentului sportiv;
x’) pune la dispozitie materiale pentru analizele periodice, împreună cu antrenorii şi personalul medical a stadiul îndeplinirii obiectivelor stabilite şi rezultatelor realizate de sportivii legitimaţi la club;
y’) gestioneaza şi raspunde de magazia cu echipamente şi materiale sportive a sectiilor sportive ale clubului; asigură necesarul de materiale de întreţinere, reparaţii şi curăţenie pentru obiectivele sportive ale clubului;
z) verifică după toate acţiunile organizate în salile si locatiile administrate de club, să nu fie defecţiuni şi alte nereguli cu privire la mijloacele fixe şi obiectele de inventar;
aa) controlează desfăşurarea în condiţii tehnice corespunzătoare a programelor de antrenament, competiţiilor sportive şi a celorlalte activităţi care se desfăşoară în salile de sport;
bb) îndeplineşte atribuţii de cadru tehnic în domeniul apărării împotriva incendiilor, control şi supraveghere a măsurilor de apărare împotriva incendiilor;
(3) In exercitarea atributiilor sale, Directorul emite decizii care se comunica potrivit legii, Primarului Orasului Deta.
(4) In perioada absentei din institutie, atributiile postului de director sunt preluate de o persoana desemnata de acesta prin decizie. Suplimentar, directorul Clubului Sportiv poate delega prin Decizie, catre o persoana desemnata, oricare dintre atributiile postului de director.

Art.19. Aparatul functional al clubului sportiv
19.1. Atributiile Compartimentului Economico-Financiar si Administrativ:
1. activitatea economico-financiara
a) indeplineste atributiile specifice prevazute de lege, referitoare la planificare, prognoza, executare si evidentierea operatiunilor economice, financiare si patrimoniale ale institutiei;
b) asigura efectuarea corectă şi la timp a înregistrărilor contabile privind toate operaţiunile economice ce se efectuează în cadrul clubului;
c) urmareste executarea bugetului prin incadrarea cheltuielilor in limitele prevazute la fiecare articol bugetar, dupa aprobarea acestuia
d) intocmeste situatiile financiare, lunare, trimestriale si anuale;
e) asigura verificarea actelor si a inregistrarilor notelor contabile atat in contabilitate cat si in executie;
f) exercita si raspunde de controlul financiar-preventiv propriu, conform legii;
g) asigura aplicarea masurilor privind integritatea patrimoniului institutiei si recuperarea pagubelor aduse acesteia;
h) planifica si elaboreaza,in conformitate cu prevederile bugetului de venituri si cheltuieli aprobat, necesarul lunar de credite si monitorizeaza executia bugetara a lunii precedente;
i) intocmeste lunar contul de executie bugetara;
j) organizeaza si raspunde de activitatea de inventariere a bunurilor apartinand Clubului Sportiv Orasenesc Deta, in conformitate cu prevederile legale;
k) coordoneaza si verifica intocmirea actelor comisiilor de receptie, inventariere, casare si declasare, transferare a bunurilor.
l) intocmeste proiectul bugetului de venituri si cheltuieli anual;
m) atributii privind achizitiile publice, cu respectarea prevederilor legale;
n) raspunde de gestionarea eficienta a resurselor publice aflate la dispozitia institutiei;
o) raspunde de completarea registrelor contabile conform legislatiei in vigoare;
p) avizeaza documentatia aferenta activitatilor sportive, referitor la devizele estimative cuprinzand cheltuielile de transport, masa, cazare taxa de inscriere in competitie, diurna si onorariul, dupa caz, in conformitare cu normele financiare pentru activitate sportiva aprobate prin H.G. nr. 1447/2007 și celorlalte acte normative incidente in materie. 
q) repartizeaza pe activitati fondurile aprobate prin buget si creditele bugetare deschise;
r) verifica actele de casa si banca, deconturile, situatia inventarierilor, raspunde de efectuarea eficienta si legala a tuturor cheltuielilor si veniturilor;
s) raspunde de organizarea, evidenta si raportarea angajamentelor bugetare si legale privind activitatea Clubului Sportiv Orasenesc Deta;
t) urmareste operatiunile privind angajarea, lichidarea si ordonantarea cheltuielilor si raspunde de efectuarea acestora in termen, de incadrarea platilor in prevederile bugetare, contractuale si legale;
u) urmareste debitele institutiei si raspunde de instintarea conducerii privind situatia acestora; v) urmareste modul de intocmire a planurilor financiare la timp si corect de catre personalul abilitat din sectiile clubului, derularea licitatiilor si a contractelor de investitii din punct de vedere financiar;
w) centralizeaza si tine evidenta executiei proiectelor sportive;
x) raspunde de respectarea obligatiilor de plata ce deriva din legile cu caracter fiscal si de varsare de catre institutie, integral si la termenele stabilite a sumelor aferente acestor obligatii;
y) intocmeste ordonantarile de plata, planurile financiare, notele de fundamentare pentru cheltuielile necesare meciurilor disputate acasa sau in deplasare si le supune spre aprobare directorului de la Clubul Sportiv Orasenesc Deta;
z) coordoneaza procesul de scoatere din functiune a mijloacelor fixe si a obiectelor de inventar, precum si activitatea presupusa de derularea operatiunilor cu caracter economico-financiar care urmeaza acestora, in conformitate cu legislatia in vigoare;
a’) asigura salarizarea personalului, stabileste deducerile personale de baza si a drepturilor salariale in vederea calcularii impozitului pe salarii si intocmirea fiselor fiscale, asigurarea indemnizaţilor sportivilor, relaţionarea cu sportivii etc. ;
b’) indeplineste atributiile pe linie de casierie: 
- efectueaza incasari si plati in numerar asigurand integritatea si securitatea banilor aflati in posesie;
- urmareste sa fie decontate la timp cheltuielile curente efectuate cu ocazia diferitelor evenimente sportive;
- intocmeste registrul de casa cu documentele care reflecta operatiunile efectuate;
- asigura depunerea in conditii de securitate a numerarului incasat la trezorerie sau la banca.
c’) arhivează şi păstrează toate documentele clubului, conform prevederilor legale.
d’) asigură implementarea standardelor de control intern /managerial;
e’) indeplineste orice alte atributii ce reies din Regulamentul de Organizare si Functionare
prin decizia organelor de conducere.
2. activitatea administrativa
a) analizează periodic şi întreprinde măsuri pentru optimizarea activităţii din cadrul compartimentului, precum şi funcţionarea în condiţii optime a bazei materiale a clubului;
b) cunoaşte şi respectă Legea nr. 4/2008 - privind prevenirea şi combaterea violenţei cu ocazia competiţiilor sportive, cu modificările şi completările ulterioare;
c) răspunde de patrimoniul clubului, asigura gestiunea obiectelor de inventar a mijloacelor fixe si mobile;
d) indeplineste orice alte atributii ce reies din Regulamentul de Organizare si Functionare prin decizia organelor de conducere.

CAPITOLUL V. Recompense si masuri disciplinare

Art.20. Pentru rezultatele deosebite obtinute in competitiile interne si internationale, ca si pentru recunoasterea contributiei unor specialisti sau persoane fizice ori juridice la dezvoltarea activitatii sportive, Clubul Sportiv Orasenesc Deta poate acorda urmatoarele recompense ,cu aprobarea Consiliului de Administrație, conform legii:
a) titlul de membru de onoare al clubului;
b) distinctii, trofee, premii si prime.

Art.21. (1) Abaterile de la Regulamentul de Organizare si Functionare, Regulamentul Intern, fisa postului se analizeaza de conducerea clubului care, in functie de gravitatea acestora, poate aplica urmatoarele sanctiuni:
a) pentru sportivii, antrenorii si oficialii clubului:
1. avertisment scris;
2. amenda;
3. suspendarea temporara din activitatea competitionala 1-3 etape;
4. suspendarea temporara din activitatea competitionala pe un sezon competitional;
5. reducerea sau anularea premiilor sau a recompenselor;
6. rezilierea conventiei/ contractului;
b) in cazul angajatilor clubului, acestora le sunt aplicabile dispozitiile prevazute de legislatia muncii.

Art.22.Cuantumul amenzilor se stabileste de Consiliul de Administratie si se stipuleaza in Regulamentul Intern.

CAPITOLUL VI. Dispozitii finale

Art.23. Consiliul Local al Orasului Deta si Primarul Orasului Deta exercita supravegherea si controlul asupra Clubului Sportiv Orasenesc Deta.

[bookmark: _GoBack]Art.24. (1) Clubul Sportiv Orasenesc Deta este supus inregistrarii in Registrul Sportiv in conformitate cu Hotararea Guvernului Romaniei nr. 884/2001 pentru aprobarea Regulamentului de punere in aplicare a dispozitiilor Legii educatiei fizice si sportului nr. 69/2000, cu modificările şi completările ulterioare.
2) Ca urmare a inregistrarii, Clubul Sportiv Orasenesc Deta va primi un numar de identificare si un Certificat de Identitate Sportiva.

Art.25. Clubul Sportiv Orasenesc Deta detine exclusivitate cu privire la:
a) dreptul asupra imaginii de grup sau individual, statica sau in miscare, a sportivilor proprii, in echipamentul de reprezentare sau de concurs;
b) dreptul de folosinta asupra siglei/emblemei proprii;
c) dreptul de reclama, publicitate si de televiziune la competitiile pe care le organizeaza sau la care participa, dupa caz.

Art.26. Prezentul Regulament de Organizare si Functionare al Clubului Sportiv Orasenesc Deta se completeaza de drept cu dispozitiile Legii nr. 69/2000 a Educatiei Fizice si Sportului, cu modificarile si completarile ulterioare, ale OUG nr. 57/2019 privind Codul Administrativ, precum si ale altor acte normative care reglementeaza aceasta activitate.

